|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 10.jūlijā** | **Nr. GND/2025/494** |
|  | **(protokols Nr.17; 8.p)** |

**Par transportlīdzekļa nodošanu individuālā lietošanā Gulbenes novada pašvaldības domes priekšsēdētāja vietniekam Gunāram Babrim**

Publiskas personas finanšu līdzekļu un mantas izšķērdēšanas novēršanas likuma (turpmāk – Likums) 5.2 panta pirmā daļa nosaka, ka papildus šajā Likumā un citos tiesību aktos ietvertajiem noteikumiem par rīcību ar publiskas personas mantu ievērojami arī saskaņā ar šo pantu paredzētie publiskas personas autotransporta izmantošanas noteikumi.

Saskaņā ar Likuma 5.2 panta otro daļu publiskas personas īpašumā, valdījumā vai lietošanā esošais autotransports, tajā skaitā operatīvais transports, izmantojams tikai dienesta, darba, amata pienākumu pildīšanai. Savukārt autotransporta lietošana darba vajadzībām saskaņā ar šā panta trešo daļu ir tāda autotransporta lietošana, kas nepieciešama amatpersonas vai darbinieka darba pienākumu pildīšanai, nodrošinot publiskas personas vai publiskas personas institūcijas iestādes funkciju izpildi.

Saskaņā ar Likuma 5.2 panta ceturto daļu par autotransporta izmantošanu darba vajadzībām uzskatāma arī tā lietošana šādos gadījumos:

1) attiecīgās amatpersonas vai darbinieka darba pienākumi ir saistīti ar nepieciešamību nodrošināt viņam iespēju jebkurā brīdī atgriezties pie darba pienākumu pildīšanas vai darba pienākumu pildīšanu nepieciešams nodrošināt īpašas steidzamības kārtībā, arī tādēļ, lai novērstu ārkārtas situācijas un to sekas, apdraudējumu sabiedrības veselībai vai drošībai;

2) amatpersonas vai darbinieka darba pienākumu specifika paredz to pildīšanu tādā teritorijā, kuru objektīvu iemeslu dēļ nevar sasniegt ar sabiedrisko transportu vai bez autotransporta izmantošanas;

3) tiek sargāta valsts amatpersonu drošība;

4) amatpersona vai darbinieks tiek nogādāts no darba vietas uz dzīvesvietu vai no dzīvesvietas uz darba vietu, ja objektīvu iemeslu dēļ sabiedriskā transporta pakalpojumus nav iespējams izmantot vai arī tā izmantošana apgrūtina darba pienākumu efektīvu izpildi.

Pamatojoties uz Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu, tikai domes kompetencē ir pieņemt lēmumus citos ārējos normatīvajos aktos paredzētajos gadījumos, Publiskas personas finanšu līdzekļu un mantas izšķērdēšanas novēršanas likuma 5.2 panta pirmo, otro, trešo un ceturto daļu, Gulbenes novada pašvaldības domes 2017.gada 31.augusta noteikumu Nr.9 “Par autotransporta izmantošanu Gulbenes novada pašvaldībā” (protokols Nr.12, 32.§) 2., 48. un 55.punktu, atklāti balsojot: ar 11 balsīm "Par" (Ainārs Brezinskis, Artūrs Smagars, Dāvis Uiska, Gunārs Ciglis, Guntis Princovs, Ivars Kupčs, Jānis Barinskis, Lāsma Gabdulļina, Normunds Audzišs, Normunds Mazūrs, Valtis Krauklis), "Pret" – nav, "Atturas" – nav, "Nepiedalās" – 1 (Gunārs Babris), Gulbenes novada pašvaldības dome NOLEMJ:

1. NODOT Gulbenes novada pašvaldības domes priekšsēdētāja vietniekam Gunāram Babrim individuālā lietošanā automašīnu TOYOTA COROLLA, valsts reģistrācijas numurs NR6359, uz amata pienākumu pildīšanas laiku.

2. NOTEIKT automašīnas TOYOTA COROLLA, valsts reģistrācijas numurs NR6359, nobraukuma limitu līdz 3500 km mēnesī, kā arī degvielas patēriņa normu 4,8 litri uz 100 km vasaras sezonā (no 1.aprīļa līdz 31.oktobrim) un 5,3 litri uz 100 km ziemas sezonā (no 1.novembra līdz nākamā gada 31.martam).

3. NOTEIKT automašīnas TOYOTA COROLLA, valsts reģistrācijas numurs NR6359, stāvvietu ārpus darba pienākumu veikšanas adresē: Ābeļu iela 2, Gulbene, Gulbenes novads, LV-4401.

Gulbenes novada pašvaldības domes priekšsēdētājs N.Mazūrs